1962 m. JAV orlaivių žymenų sistema

1962 m. rugsėjo 18 d. JAV Gynybos departamentas įvedė vieningą JAV Ginkluotųjų pajėgų orlaivių žymenų sistemą. Iki tol kiekviena ginkluotųjų pajėgų šaka naudojo savo nomenklatūrą. Naujoji sistema buvo pagrįsta JAV Karinių oro pajėgų 1948-1962 m. naudota sistema.

Po 1962 m. žymenų sistema buvo tobulinama. Nuo 1997 m. naudojama patikslinta sistema. Beveik visiems JAV Karinių oro pajėgų (USAF), Karinio jūrų laivyno (USN), Pakrančių apsaugos (USCG), Jūros pėstininkų korpuso (USMC), Armijos orlaiviams žymenys priskirti pagal šią sistemą. Eksperimentiniai orlaiviai, naudojami gamintojų ar NASA, dažniausiai irgi turi šios sistemos žymenis.

Sistema 
Pagal šią sistemą žymens sandara tokia (privalomi elementai - kursyvu):

{būsenos prefiksas) (paskirtis po modifikacijos) (pagrindinė paskirtis) (orlaivio tipas) - (modelio numeris) (serijos raidė)

Orlaivio tipas 
Orlaivio tipas nurodo orlaivio veikimo techninį principą. Jei orlaivis nepapuola nei į vieną iš nurodytų kategorijų (pvz., daugelis paprastų lėktuvų), jam nepriskiriamas šių kategorijų žymuo. Žymenų elementai:

 D - bepiločio orlaivio valdymo segmentas (). Tai ne orlaivis, o antžeminė įranga, kuria valdomas bepilotis aparatas. 
 G - sklandytuvas ()
 H - sraigtasparnis ()
 Q - bepilotis orlaivis ()
 S - kosmoplanas (). Visai neseniai vienas aparatas buvo pavadintas kosmoplanu (žymuo - MS-1A).
 V - vertikalaus ir trumpo kilimo ir leidimosi orlaivis ()
 Z - lengvesnis už orą apratas ()

Būsenos prefiksas 
Šie žymenų elementai pridedami, kai orlaivis naudojamas ne būsimai paskirčiai, o tyrinėjamas, bandomas, tobulinamas. 

Prefiksai:
 G - antžeminis (naudojamas ant žemės)
 J - specialieji bandymas (laikinas). Tokį žymenį turintys orlaiviai atlikus bandymus bus naudojami pagal paskirtį. 
 N - specialieji bandymas (nuolatinis). Tokį žymenį turintys orlaiviai naudojami tik bandymams. 
 X - eksperimentinis 
 Y - prototipas
 Z - planuojamas (planning). Dabar nebenaudojamas. Buvo skirtas orlaiviams, kurie yra projektavimo (pirmųjų brėžinių kūrimo) stadijoje. 

Pvz., kuriamas aparatas F-13:
 Žymuo projektuojant yra ZF-13, 
 Egzemplioriai, kuriais eksperimentiškai tikrinami panaudoti techniniai sprendimai, turi žymenį XF-13. 
 Prieš serijinę gamybą pagamintas egzempliorius protipas žymimas YF-13. 
 Serijiniu būdu gaminami aparatai vadinami F-13. Pati pirmoji serija gali būti vadinama F-13A. 
 Serijinės gamybos aparatai F-13, kuriuose bandomos galimos modifikacijos, gali turėti žymenis JF-13 ar NF-13. 
 Ore savo resursą išskraidęs F-13, naudojamas kaip antžeminė vaizdumo priemonė, gali turėti žymenį GF-13.

Pagrindinė paskirtis 
Visi orlaiviai turi priskirtą pagrindinės paskirties kodą. Kartais pagrindinės paskirties kodas pakeičiamas modifikuotos paskirties kodu, kai jis labiau tinka. 

Pagrindinės paskirties kodai:
 A - šturmo orlaivis (). Paprastai šturmo lėktuvas (kodas A-xx) ar atakos sraigtasparnis (kodas AH-xx).
 B - bombonešis ().
 C - transportinis orlaivis. Transportiniai lėktuvai turi kodus C-xx, transportiniai sraigtasparniai - CH-xx.
 E - su specialiąją elektronine įranga (dažnai - radioelektroninės kovos). 
 F - naikintuvas (
 K - skraidantis tankeris (). Išbrauktas 1977-1985 m. Nė vienas orlaivis šio kodo niekada neturėjo. 
 L - ginkluotas lazeriu (). 
 O - stebėjimo orlaivis ().
 P - jūrų patruliavimo orlaivis ().
 R - žvalgybos orlaivis (). Nė vienas orlaivis šio kodo niekada neturėjo.
 S - priešpovandeninis orlaivis ().
 T - mokomasis ()
 U - bendros paskirties ().
 X - specialiųjų tyrimų (). 
Paplitus daugiafunkciams naikintuvams atsirado painiava klasifikuojant šturmo (atakos) orlaivius ir naikintuvus. Pagal šią sistemą šturmo orlaiviai skirti ir gali atakuoti tik žemės taikinius (pvz., A-6 Intruder ar A-10 Thunderbolt II). Naikintuvais vadinami orlaiviai, kurie turi bent minimalią oras-oras atakų galimybę (pvz., F-111 Aardvark). JAV KOP savo šturmo lėktuvus linkę vadinti naikintuvais bombonešiais (), todėl KOP lėktuvai F-111 and F-117 vadinami naikintuvais, nors jie labai artimi šturmo lėktuvams. Vienintelis dabartinis šturmo lėktuvas su žymeniu A-xx yra A-10.

Paskirtis po modifikacijos 
Orlaiviai, kurie buvo modifikuoti po pagaminimo arba pagaminti modifikuojant bazinį orlaivio modelį, gauna paskirties po modifikacijos kodą:
 A - šturmo ()
 C - transportinis ()
 D - bepiločių valdymo ()
 E - specialiosios elektroninės paskirties ()
 F - naikintuvas ()
 H - paieškos ir evakuacijos, MEDEVAC (). Didžioji dalis JAV Pakrančių apsaugos orlaivių turi kodą H, pvz., HH-60 Jayhawk ar HC-130 Hercules.
 K - skraidantis tankeris ()
 L - pritaikytas naudoti šaltaisiais orais
 M - raketnešis () (1962-1972 m.), priešmininis () (1973-1976 m.), daugiafunkcinis specialiųjų operacijų () (nuo 1977 m).
 O - stebėjimo ()
 P - jūrų patruliavimo ()
 Q - bepilotis ()
 R - žvalgybinis ()
 S - priešpovandeninis ()
 T - mokomasis ()
 U - bendros paskirties ()
 V - aukštų valdininkų (VIP) gabenimo ()
 W - meteorologinės žvalgybos ()

M (daugiafunkcinis specialiųjų operacijų) ir U (bendros paskirties) kodai artimi. M orlaiviai atlieka kovines misijas ir palaiko specialiąsias operacijas, o U orlaiviai naudojami kaip transportiniai (pvz., UH-60), elektroninės kovos (pvz., UC-12) ir pan.

Modelio numeris 
Pagal žymenų sistemą visi vieno tipo ar vienos pagrindinės paskirties orlaiviai numeruojami nuosekliai. Tačiau skiriant numerius stengiamasi išvengti sutapimo su gamintojo modelio numeriu. Neseni šio principo pažeidimai:
 Lėktuvas Boeing KC-767A gavo kodą su numeriu, sutampančiu su gamintojo modelio numeriu)
 Lėktuvas Lockheed Martin X-35 išlaikė savo numerį ir tapo F-35 Lightning II.

Serijos raidė 
To paties orlaivio modelio skirtingos versijos žymimos viena raide, pradedant raide A. Raidės I ir O praleidžiamos, kad nesipainiotų su skaitmenimis 1 ir 0. 

Nėra apibrėžta, kiek modelis turi būti modifikuotas, kad gautų naują serijos raidę. Pvz., naikintuvų F-16C serijoje lėktuvai buvo gana skirtingi. 

Pritaikant lėktuvą naujai paskirčiai nebūtinai keičiama serijos raidė, gali būti pridedama paskirties po modifikacijos raidė. Pvz., žvalgybai pritaikytas F-111C variantas buvo pavadintas RF-111C. Nors dažniausiai tokiais atvejais priskiriama ir nauja serijos raidė. Pvz., sraigtasparnio UH-60A variantas, pritaikytas paieškai ir gelbėjimui, buvo pavadintas HH-60G.

Praleisti modelių numeriai 
Daugelyje orlaivių tipų ir bendrųjų paskirčių numerių eilučių praleistas skaičius 13 (kad nuraminti bijančius skaičiaus 13). Kai kurie skaičiai lieka praleisti, kai jie būna rezervuoti projektuojamam orlaiviui, kuris lieka nepriimtas į ginkluotę.

Praleisti numeriai:

*: 24 ar 36 - priklauso nuo Gynybos departamento planų.

Nesisteminiai orlaivių žymenys 
Po 1962 m. dalis orlaivių gavo žymenis, kurie neatitinka oficialios sistemos. JAV Gynybos departamento patvirtinti žymenys, net jei neatitinka paties Gynybos departamento patvirtintos sistemos, vis tiek yra oficialiai pripažinti ir teisėti. 

Vienas dažniausių pažeidimų yra kito kodo serijos (kito tipo orlaivių ar kitos pagrindinės paskirties) numerio arba ne sekančio numerio naudojimas. 
Kitas pažeidimas yra kodo raidžių sukeitimas arba nesisteminio kodo (pvz., SR) naudojimas. 

 De Havilland RC-7B 
Žymuo kirtosi su kitu tos pačios kompanijos lėktuvu De Havilland Canada C-7 Caribou, kurias 2004 m. rugpjūtį buvo suteiktas žymuo EO-5C.

 Boeing (McDonnell Douglas) F/A-18 Hornet.
Pradžioje Karinis jūrų laivynas planavo turėti du Hornet variantus - naikintuvą F-18 ir lengvąjį šturmo lėktuvą A-18. Kuriant lėktuvą buvo naudojama darbinė santrumpa F/A-18, žymėjusi abu variantus iš karto. Vėliau KJL nutarė kurti tik vieną Hornet variantą, kuris galėtų atlikti abi funkcijas, kuriam ir prilipo anksčiau naudotas žymuo F/A-18. 

 Lockheed Martin F-35
Kodo elementas F yra sisteminis, tačiau serijos numeris 35 paimtas iš eksperimentinio pirmtako X-35 žymens, nors pagal numerių užimtumą turėjo būti panaudotas numeris 24.

 General Dynamics FB-111 Aardvark
Sisteminis pavadinimas būtų buvęs BF-111 (plg. su EF-111 Raven)  ar bombonešio kodas su mažu numeriu iš bombonešių numerių serijos.

 Lockheed Martin F-117 Nighthawk
Panaudota žymenų numeracija iš senosios žymenų sistemos (naudotos iki 1962 m.). Naujojoje sistemoje tokie dideli numeriai naudojami užsienietiškiems vyriausybės pirktiems lėktuvams žymėti, pvz., žymuo YF-113 reiškia MiG-23.

 Lockheed SR-71 Blackbird
Žymuo SR-71 naudoja numerį iš senosios sistemos bombonešių žymenų serijos, kuri tada baigėsi bombonešiu XB-70 Valkyrie. Baigiantis B-70 bandymams šis lėktuvas buvo pasiūlytas naudoti kaip žvalgybos ir atakos lėktuvas su žymeniu RS-70 (). Paaiškėjus, kad Lockheed A-12 šioms funkcijoms tinka gerokai geriau, JAV KOP nutarė ginkluotis ne RS-70, o A-12 variantu RS-71. 
Tuometiniam JAV KOP Štabo viršininkui Curtis LeMay labiau patiko žymuo SR ( 'strateginė žvalgyba'), tad jis siekė žymenį RS-71 pakeisti į SR-71. Žymuo buvo oficialiai pakeistas.

 Lockheed TR-1
Spėjama, kad TR reiškia 'taktinė žvalgyba' (). Vėliau pervadintas į U-2R. 

 Boeing KC-767
Raidinė kodo dalis atitinka sistemą, o numeris „peršoko“ daugybę skaičių. Buvo panaudotas kompanijos gamintojos naudojamas numeris.

Nuorodos 

Karinė aviacija